Efter at Pauline flyttede ind hos familien Melton, besøgte Tom Dooley Ann Melton næsten hver dag eller nat, kunne Pauline fortælle i sit vidneudsagn. I den lille hytte med kun et rum, var der tre senge, og ofte delte Tom og Ann den ene, mens hun og James Melton sov i hver sin. Af og til delte både hun, Tom og Ann en seng.<ref name=morantrial /> I 1861 havde Ann fået en datter, Martha Jane, men hun blev ikke nævnt under sagen, så hun har muligvis ikke boet hjemme. Ann var kendt for at være aggressiv, krævende, forfængelig og doven<ref>The Ballad of Tom Dula, s. 73</ref>, og havde muligvis ikke lyst til at passe et lille barn. Så datteren kan have boet hos sin mormor, der havde sin hytte få hundrede meter fra Anns hjem.
Jura Historie Død Kriminalitet